Εξηγήσεις στο ανακριτή καλείται να δώσει σήμερα (21/06), ο ο ιδρυτής της «Ελλήνων Συνέλευσις» Αρτέμης Σώρρας - Έξω από τα δικαστήρια της πρώην σχολής Ευελπίδων βρίσκονται δεκάδες υποστηρικτές του

Με πούλμαν από όλη την Ελλάδα έφτασαν στην Ευελπίδων οι υποστηρικτές του Αρτέμη Σώρρα, ο οποίος οδηγήθηκε σήμερα τον πρωί στον ανακριτή, προκειμένου να απολογηθεί για τις αξιόποινες πράξεις που του αποδίδονται.

VIRAL ΕΙΔΗΣΕΙΣ

Δείτε περισσότερες φωτογραφίες στη gallery του Newsbomb.gr

Διαβάστε επίσης: Έτσι «ξετρύπωσε» η Αστυνομία τον Αρτέμη Σώρρα - Οι κώδικες που χρησιμοποιούσαν οι συνεργάτες του

Ο Αρτέμης Σώρρας, που συνελήφθη στον Άλιμο το Σάββατο (16/06), καταζητούμενος επί 16 μήνες, καλείται να λογοδοτήσει για βαριά αδικήματα μεταξύ των οποίων και απάτες που φέρεται να έχει διαπράξει σε βάρος του Δημοσίου και τραπεζών. Οι συγκεκριμένες πράξεις τού αποδίδονται σε συνδυασμό με τις επιβαρυντικές περιστάσεις του νόμου περί καταχραστών του Δημοσίου, γεγονός που τον φέρνει αντιμέτωπο με την ποινή της ισόβιας κάθειρξης.

Διαβάστε επίσης: Ο Σώρρας μοιράζει... λεφτά και από το κρατητήριο – Δεν φαντάζεστε τι είπε στους αστυνομικούς

Στο κατηγορητήριο σε βάρος του «προέδρου του έθνους των Ελλήνων», όπως αποκαλείται ο Αρτέμης Σώρρας σε δελτίο Τύπου της «Ελλήνων Συνέλευσις», περιλαμβάνονται σωρεία κακουργημάτων, όπως αυτά της συγκρότησης, ένταξης και διεύθυνσης εγκληματικής οργάνωσης, της απάτης και της απόπειρας απάτης κατά συναυτουργία και κατ' εξακολούθηση σε βάρος του Δημοσίου (Νομικών Προσώπων Δημοσίου Δικαίου) και τραπεζών με την επιβαρυντική διάταξη του νόμου περί καταχραστών του Δημοσίου, καθώς και της νομιμοποίησης εσόδων από παράνομη δραστηριότητα. Η δίωξη περιλαμβάνει, επίσης, σειρά πλημμελημάτων όπως αυτά της διασποράς ψευδών ειδήσεων, της πρόκλησης ή διέγερσης σε διάπραξη κακουργημάτων ή πλημμελημάτων κατά συναυτουργία και κατ' εξακολούθηση. Συγκατηγορούμενοί του στην υπόθεση είναι επτά συνεργάτες του, οι οποίοι έχουν απολογηθεί ήδη και έχουν αφεθεί ελεύθεροι.

Η δικογραφία σε βάρος του Αρ. Σώρρα και των συνεργατών του σχηματίστηκε τον Μάρτιο του 2017 ύστερα από έρευνα που διενήργησε η εισαγγελέας Πρωτοδικών Ευγενία Αυλίδου για το σύνολο σχεδόν της δράσης και των ενεργειών της «Ελλήνων Συνέλευσις». Η εισαγγελική λειτουργός διαπιστώνει ότι η ζημιά που προκλήθηκε στο Δημόσιο από την προτροπή της ΜΚΟ του Αρτέμη Σώρρα προς πολίτες να μην πληρώνουν χρέη τους στην εφορία και ασφαλιστικά ταμεία, επικαλούμενοι με εξώδικα συμψηφισμό των χρεών τους με τα περίφημα 600 δισ ευρώ που διαθέτει η «Ελλήνων Συνέλευσις», είναι δύσκολο να υπολογιστεί προς το παρόν, καθώς μόνο σε εφορίες φαίνεται να έχουν κατατεθεί τουλάχιστον 12.000 «εξώδικα Σώρρα». Στο εισαγγελικό πόρισμα καταγράφεται επίσης η περίπτωση ασφαλιστικού φορέα του οποίου η ζημιά φθάνει σχεδόν τα 5 εκατομμύρια ευρώ από ανείσπρακτες οφειλές για τις οποίες εστάλησαν περίπου 120 «εξώδικα Σώρρα».

Η οργάνωση, πάντως, σε δελτίο Τύπου που έχει αναρτήσει στη σελίδα της, ισχυρίζεται πως ο «πρόεδρος του έθνους των Ελλήνων» δεν κρυβόταν από τον Μάρτιο του 2017 -που εκδόθηκε ένταλμα σύλληψής του με βάση την ποινική του δίωξη από την κ. Αυλίδου- αλλά «προστάτευε, ως όφειλε, τη ζωή του», καθώς η δίωξή του είναι πολιτική και έχει στόχο «τον αφανισμό του ίδιου και του έθνους των Ελλήνων». Η οργάνωση καλεί τα μέλη της να συμπαρασταθούν στον ιδρυτή της, την Πέμπτη στα δικαστήρια, ενώ θεωρεί πως η σύλληψη του δεν είναι άσχετη με το «ξεπούλημα της Μακεδονίας».

Σημειώνεται ότι, παρά τις βαρύτατες κατηγορίες που αποδίδονται στους επικεφαλής της ΜΚΟ, η οργάνωση εξακολουθεί να διαφημίζει σε μέλη της, από τα οποία λαμβάνει συνδρομές από 5 έως και 50 ευρώ, το «εξώδικο Σώρρα».

Σε βάρος του Αρτέμη Σώρρα εκκρεμεί καταδικαστική απόφαση 3 ετών, εξαγοράσιμη προς 10 ευρώ την ημέρα από το Πενταμελές Εφετείο Πατρών για υπόθεση υπεξαίρεσης. Σε πρώτο βαθμό είχε καταδικαστεί τον Μάρτιο του 2017 σε κάθειρξη 8 ετών χωρίς αναστολή. Η καταδίκη εκείνη είχε οδηγήσει «στην παρανομία» τον Αρτέμη Σώρρα.

Πηγή φωτογραφιών: Eurokinissi

Διαβάστε επίσης:



Ειρήνη Λαγούδη: Αποκάλυψη - σοκ από το δικηγόρο της οικογένειας - Βρέθηκε το στίγμα του κινητού της

Survivor - Spoiler: Μόλις έσκασε η επιβεβαιωμένη διαρροή. Αυτός αποχωρεί απόψε... (21/06)